Document ID: 31994R2747

Title and Content:
ΚΑΝΟΝΙΣΜΟΣ (ΕΚ) αριθ. 2747/94 ΤΗΣ ΕΠΙΤΡΟΠΗΣ της 10ης Νοεμβρίου 1994 για τροποποίηση του κανονισμού (ΕΚ) αριθ. 3254/93 σχετικά με τα οπωροκηπευτικά με τα οποία καλύπτονται από το ειδικό καθεστώς εφοδιασμού των μικρών νήσων του Αιγαίου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 ο οποίος προβλέπει ειδικά μέτρα για ορισμένα γεωργικά προϊόντα προς όφελος των μικρών νησιών του Αιγαίου (1), όπως τροποποιήθηκε από τον κανονισμό (ΕΚ) αριθ. 822/94 της Επιτροπής (2), και ιδίως το άρθρο 4, Εκτιμώντας: ότι, στον κανονισμό (ΕΚ) αριθ. 3254/93 της Επιτροπής (3), όπως τροποποιήθηκε από τον κανονισμό (ΕΚ) αριθ. 825/94 (4), για τις λεπτομέρειες εφαρμογής του κανονισμού (ΕΟΚ) αριθ. 2019/93 σχετικά με το ειδικό καθεστώς εφοδιασμού με ορισμένα οπωροκηπευτικά υπέρ των μικρών νήσων του Αιγαίου, απαριθμούνται τα οπωροκηπευτικά που καλύπτονται από αυτό το καθεστώς- ότι είναι σκόπιμο να προστεθούν στον ήδη υπάρχοντα κατάλογο των κηπευτικών οι βρώσιμες πιπεριές που υπάγονται στον κωδικό ΣΟ ex 0709 60 99- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στην υποσημείωση (**) των παραρτημάτων Ι και ΙΙ του κανονισμού (ΕΚ) αριθ. 3254/93, μετά τον κωδικό ΣΟ 0709 60 99, παρεμβάλλεται η ακόλουθη μνεία: "(με εξαίρεση τις βρώσιμες πιπεριές)". Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Νοεμβρίου 1994.

Classification Labels:
671
588

Label Descriptions:
{"671": "Εφοδιασμός", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 2413
2460
2292

EuroVoc IDs (Expanded): 2413
2460
2292

Dataset Source: meu

Split: train